text: To mænd fra Vejle og Horsens har mistet livet på Bali
  05 juli 2017 kl. 04.54
  To unge mænd fra henholdsvis Vejle og Horsens har mistet livet i en motorcykelulykke på Bali natten til lørdag.
  I første omgang blev det oplyst, at ulykken var sket natten til søndag - det var natten til lørdag lokal tid.
  De to dræbtes pårørende er underrettet.
  Det var to danskere på 21 år fra Vejle og Horsens, der mistede livet i Indonesien natten til lørdag.
  Det skriver det indonesiske medie denpostnews.com.
  De to unge mænd mistede livet, da de kørte frontalt ind i en lastbil på motorcykel på en ferie i Bali i Indonesien.
  Udenrigsministeriets Borgerservice bekræfter, at to danskere har mistet livet i Bali i Indonesien.
  - Udenrigsministeriet har tavshedspligt i personsager og kan ikke oplyse yderligere, siger vagthavende ved Udenrigsministeriets Borgerservice.
  Ifølge Horsens Folkeblad drejer det sig om den 21-årige Andreas Winther og hans jævnaldrende kammerat Marcus Møller Jensen.
  De pårørende er underrettet.
  